শেয়ার মার্কেটে বিরাট ধস, ক্ষতি ৯ লক্ষ কোটির

ওয়েব ডেস্ক: শেয়ার মার্কেটে (Share Market) বিরাট ধস। শুক্রবার বাজার বন্ধের সময় সেনসেক্স-এর পতন (Fall) ১৪১৪ পয়েন্ট। নিফটির (Nifty) পতন ৪২০ পয়েন্ট। দু’টি সূচকই পড়েছে ১.৯ শতাংশ করে। প্রায় ২,৫০০ কোম্পানির মধ্যে শেয়ার দর পড়েছে ২,২৪৮ কোম্পানির। আইটি ও গাড়ি উৎপাদন সেক্টর খুইয়েছে ৪ শতাংশ শেয়ার মূল্য। বিদেশি পুঁজির ভারত ত্যাগ চলছেই। চলতি মাসে এ দেশ ছেড়েছে ৪৭ হাজার কোটি টাকার বিদেশি ফাটকা পুঁজি। এদিন সেনসেক্স থেমেছে ৭৩ হাজার ১৯২ পয়েন্টে। নিফটি থেমেছে ২২ হাজার ১২৬ পয়েন্টে। বিদেশি বিনিয়োগের মুখ ফেরানো, ট্রাম্পের শুল্ক নীতিই এর জন্য মূল দায়ী বলে মনে করা হচ্ছে। এতে প্রায় ৯ লক্ষ কোটি টাকার রেকর্ড ক্ষতি হয়েছে এদিন।